พลังงานหนุนหุ้นบวก9.62จุด
หุ้น29ส.ค.ปิดภาคเช้าบวก9.62จุดที่ 1,046.84จุด มูลค่าซื้อขาย 10,172.24 ล้านบาท
29 ส.ค. 2554

หุ้น29ส.ค.ปิดภาคเช้าบวก9.62จุดที่ 1,046.84จุด มูลค่าซื้อขาย 10,172.24 ล้านบาท 




ดัชนีตลาดหลักทรัพย์แห่งประเทศไทย ปิดตลาดภาคเช้าวันที่ 29 ส.ค. ปรับเพิ่มขึ้น 9.62 จุด ปิดที่ 1,046.84 จุด มูลค่าการซื้อขาย 10,172.24 ล้านบาท นำโดยหุ้นกลุ่มพลังงานและสื่อสารฯ 
นายกวี ชูกิจเกษม ผู้ช่วยกรรมการผู้จัดการฝ่ายวิเคราะห์หลักทรัพย์ บริษัทหลักทรัพย์(บล.) กสิกรไทย กล่าวว่า การที่ Morgan Stanley ปรับน้ำหนักการลงทุนหุ้นไทยขึ้น ประกอบกับประธานธนาคารกลางสหรัฐฯ กล่าวว่าเศรษฐกิจสหรัฐจะดีขึ้นในครึ่งปีหลัง น่าจะเป็นบวกต่อตลาดหุ้นไทยในวันนี้ 
บล.ยูโอบี เคย์เฮียน ระบุว่า ตลาดหุ้นไทยวันนี้ได้แรงหนุนจากการฟื้นตัวของตลาดต่างประเทศ และความหวังว่า สหรัฐฯ จะมีมาตราการกระตุ้นเศรษฐกิจรอบใหม่ นอกจากนี้ หุ้นกลุ่มน้ำมันจะดันดัชนีให้ปรับเพิ่มขึ้น ตามราคาน้ำมันที่มีแนวโน้มปรับเพิ่มขึ้นหลังจากพายุเฮอริเคน ไอรีน พัดขึ้นชายฝั่งสหรัฐฯ
มูลค่าซื้อขาย 5 อันดับหลักทรัพย์ 
PTT ปิด 322.00 บาท +5.00 บาท หรือ +1.58%BANPU ปิด 624.00 บาท +12.00 บาท หรือ +1.96% SCC ปิด 322.00 บาท +6.00 บาท หรือ +1.90%PTTCH  ปิด 132.50 บาท +3.50 บาท หรือ +2.71%  DTAC ปิด 70.25 บาท +0.25 บาท หรือ +0.36%